ડોકટરને તાત્કાલીક શેલ્બી હોસ્પિટલ ખાતે ખસેડવામાં આવ્યા હતા. જ્યાં તેઓને મૃત જાહેર કરાયા હતા. ઘટના અંગે તેમનાં માતા પિતાને જાણ કરાતાં તેઓ તાત્કાલીક અમદાવાદ દોડી આવ્યા હતા. આનંદનગર પોલીસને જાણ કરાતાં પોલીસ પણ હોસ્પિટલ દોડી આવી હતી. પોલીસના જણાવ્યાનુસાર ડોકટરે અગમ્ય કારણસર બપોરના સમયે પોતાના ઘરે ઇન્જેકશન મારી આત્મહત્યા કરી લીધી હતી. આત્મહત્યાનાં કારણ અંગે ચોક્કસ કારણ જાણવા મળ્યું નથી. પોલીસે અકસ્માતે મોત નોંધી તેમનાં માતા-પિતાના અને મિત્રનાં નિવેદન નોંધવાની તજવીજ હાથ ધરી હતી.